โป๊ป บริสุทธิ์ใจ หยอกล้อใกล้ชิด เบลล่า แค่งาน (คลิป)
ยันไม่มีนอกรอบ ย้ำสนิทแบบพี่น้อง,ดีกรีความฮอตความจิ้นของพระเอกดัง โป๊ป–ธนวรรธน์ วรรธนะภูติ กับ นางเอกดัง เบลล่า–ราณี แคมเปน ยังคงแรงไม่เลิก แต่ล่าสุดเจอกระแสแฟนคลับบางกลุ่มไม่ปลื้มเพราะเล่นกันจนเกินงาม ล่าสุดเจอ โป๊ป ในงาน Exhibition Natural Collection Closer to Nature by Fineline ที่ ลานดิสคัฟเวอรี่ พลาซ่า สยามดิสคัฟเวอรี่ เลยถามว่า เรื่องที่แฟนคลับเริ่มจะไม่สนับสนุนให้จิ้นกับเบลล่าเพราะเล่นกันจนเกินงามไป? ผมไม่ทราบเรื่องนี้ แต่ก็เห็นข่าวที่เบลล่าให้สัมภาษณ์ไป ส่วนตัวไม่ได้รู้สึกอะไรเพราะผมกับเบลล่าบริสุทธิ์ใจ ทำงานด้วยกันก็แฮปปี้ เจอกันหยอกล้อเล่นกันเป็นเหมือนพี่น้อง ผมก็เลยไม่มีความรู้สึกว่าจะต้องไปทำตามที่ใครบอก อย่างเมื่อวานก็เจอกันทำงานด้วยกันแต่ไม่ได้พูดถึงเรื่องนี้ เชื่อว่าไม่ได้มีผลให้การทำงานของผมกับเบลล่าต้องเกร็งขึ้น ทุกอย่างยังเหมือนเดิม จริงๆมองให้มันเป็นเรื่องของการทำงาน เวลาถ่ายละครก็มีถูกเนื้อต้องตัวกันบ้างหรือพูดโรแมนติกกันตามบท ฉะนั้น เวลาออกอีเวนต์หรืออะไรมันก็คือการทำงานที่ทำให้คนมีความสุข ทุกอย่างก็อยู่ในกรอบ สิ่งที่เห็นบางทีก็เป็นการพูดหยอกล้อแซวเล่น แต่ว่าลับหลังไม่มีอะไรเลย ผมกับเบลล่าเป็นพี่น้องกันจริงๆ,แล้วมีโอกาสได้ถามไถ่เรื่องนี้กับแฟนคลับบ้างมั้ย? ไม่เคยคุยเรื่องนี้กับแฟนคลับเลย ไม่เคยถามด้วยปล่อยให้เค้าพูดไปแล้วกันเดี๋ยวมันก็หายไป แอบกลัวมั้ยพอมีกระแสแบบนี้แล้วจะทำ ให้แฟนคลับน้อยลง? ไม่เป็นไรหรอกเพราะผมก็เริ่มจากการที่ไม่เคยมีแฟนคลับอยู่แล้ว เพราะฉะนั้นถ้ามีแฟนคลับเยอะ พอวันนึงมันก็จะต้องไม่มีแฟนคลับ วันนึงเราก็ต้องอยู่ด้วยตัวเราอยู่ดี อย่างที่บอกว่าไม่เป็นไรเราก็ทำดีของเราไปแบบนี้นั่นแหละ ส่วนจะมีหรือไม่มีก็ปล่อยให้เป็นตามธรรมชาติ,แสดงว่าไม่ได้แคร์แฟนคลับมาก? แคร์ครับผมแคร์แฟนคลับ ผมรู้สึกว่าคนที่ตามผมมา เกือบ 10 ปี ผมก็ยังรักเค้าและก็เห็นว่าเค้าเป็นเพื่อนผม ไม่เคยที่จะไม่แคร์แฟนคลับ ผมแคร์ทุกครั้งที่เค้ามาหาผม แต่ถ้าวันหนึ่งเค้าจะไม่ได้ตามแล้วด้วยเหตุผลอะไรก็ตาม มันเป็นเรื่องธรรมชาติที่ควบคุมไม่ได้ก็ต้องปล่อยไป แต่ผมก็ไม่เคยที่จะไม่แคร์แฟนคลับครับ,แล้วกับเบลล่าเองเค้าอยากจะพูดคุยกับแฟนคลับบ้างมั้ย?ไม่เลยครับ ผมกับเบลล่าก็น่าจะมองเหมือนกัน คือเราค่อนข้างที่จะทำงานกันแล้วสนุกนะ ไม่มีอะไรที่ปิดกั้น บริสุทธิ์ใจเป็นพี่น้องกัน เลยไม่มีอะไรที่จะต้องคุยกันเบื้องหลังว่าเราจะต้องอย่างนั้นอย่างนี้ ใครจะคิดยังไงก็ช่างเค้า แค่รู้ใจตัวเราว่าไม่ได้มีอะไรเกินเลย.
ดีกรีความฮอตความจิ้นของพระเอกดัง โป๊ป–ธนวรรธน์ วรรธนะภูติ กับ นางเอกดัง เบลล่า–ราณี แคมเปน ยังคงแรงไม่เลิก แต่ล่าสุดเจอกระแสแฟนคลับบางกลุ่มไม่ปลื้มเพราะเล่นกันจนเกินงาม
โป๊ป ธนวรรธน์,เบลล่า ราณี,สนิทพี่น้อง,แฟนคลับ,คู่จิ้น,ดารา